**Reciklirano stablo**

**Metodička uputa**

Stablo nam može poslužiti za dočaravanja mnogih biblijskih priča i prispodoba. Isus je more stišavao u drvenoj lađici. Bio je tesar, kao i njegov zemaljski otac, sv. Josip. Kao novorođenče spavao je u jaslama, a umro je na drvu križa. Drvo je, uistinu, imalo veliku ulogu u Isusovu životu!



Ispričajte djeci prispodobu o kraljevstvu Božjem:

|  |
| --- |
| **Zrno gorušičino**(Mk 4, 30–32; Lk 13, 18–19)I drugu im prispodobu iznese: »Kraljevstvo je nebesko kao kad čovjek uze gorušičino zrno i posija ga na svojoj njivi. 32Ono je doduše najmanje od svega sjemenja, ali kad uzraste, veće je od svega povrća. Razvije se u stablo te *dolaze ptice nebeske i gnijezde mu se po granama.*«**Mt 13,31-33** |

**MATERIJAL:** bijeli plakat, tempere, crni flomaster, kartonska kutija za jaja

**IZRADA:**

Na bijelom plakatu smeđom temperom oslikajte deblo.

Kutiju od jaja razrežite na zasebne dijelove koje temperom obojite u dvije nijanse zelene boje. Neke dijelove ostavite u boji kartona ili obojite u žućkastu nijansu te kružno složite u oblik krošnje.

Oko stabla i krošnje iscrtajte onoliko krugova koliko ima djece u grupi. U svaki krug neka dijete nacrta svoju pticu i oboji u boju koju želi.

Ostatak plakata (osim krugova oko ptica) obojite plavom temperom.